Eesti firma OÜ Net Conference teatas täna, et avas Interneti hinnaläbirääkimiste keskkonna  . Nagu ütleb firma, siis " "    Minu jaoks on igasugused läbirääkimised just näost näkku suhtlemine ja ma kahtlen veidi, kas sellist asja on  võimalik netti viia. Liiga palju on asju, mis võiks automatiseeritud suhtlusel valesti minna. Mulle jäi veidi segaseks, kas Net Conference tegeleb peale online-teenuse pakkumise ka nö offline-teenustega, igatahes kirjeldus ütleb, et "Net Conference OÜ on läbirääkimiste vahendamisele suunatud konsultatsioonifirma, mis alustas tegevust 2006. aastal." Kui online ja offline konsultatsiooniteenuste pooled kokku viia, võiks mingi huvitava ärimudeli leida küll.    Samas on tore, kui uusi netiteenuseid juurde  tekib. Eks aja jooksul õpivad ka firmad ja nende inimesed klientide tagasisidest, proovivad erinevaid ärimudeleid ja leiavad loodetavasti oma õige tee. Mida rohkem proovijaid ja katsetajaid meil on, seda parem. Igal juhul soovin OPPRICE'le edu !    Ettevõtted on sageli sõltuvad just nende juhist ja omanikust, seetõttu siia ka asutaja tutvustus. Enne Net Conference OÜ asutamist 2006 aastal oli Margus Veisveer krediidijuht RIMI BALTIC GROUP ettevõtetes Rimi Eesti Food AS, Rimi Eesti OÜ, Kadaka  Säästumarket AS ja Kinnisvaravalduse AS; tegeles krediidihalduse juurutamise ja arendamise, krediidijärelevalve ja võlgnevuste sissenõudmisega. Seega teadmised antud alalt võiks täitsa olemas olla. Äkki ongi antud teenus suunatud just suurfirmadele ja nende ostuosakondadele? Kahjuks endal selle ala kogemust pole, väikefirma või eraisiku käitumismallid on ju teised.    Millegipärast käib kogu veebisait turvalises SSL keskkonnas, esimese asjana esilehele minnes sain mina Firefoxi hoiatuse, et midagi on  pahasti. Tavakasutaja võib selline asi ära ehmatada, eriti arvestades, et teenuse reklaam jookseb tänasest ka näiteks Äripäeva online-keskkonnas.